26/04/2010 | Administración LocalMunicipal
Muros
Aprobación definitiva da modificación do Regulamento de uso do local de ensaio da “Sala Nasmo” do Concello de Muros

Ao abeiro do disposto no parágrafo no artigo 70.2 da Lei 7/1985, do 2 de abril, reguladora das bases do réxime local, procédese á publicación do texto íntegro do Regulamento de uso do local de ensaio da Sala “NASMO” do Concello de Muros unha vez que se elevou a definitivo o acordo de aprobación, e que é do seguinte teor literal: 1. O presente regulamento ten por obxecto establecer as condicións de uso das instalacións e do material do local de ensaio municipal existente na Nave de Servizos á Mocidade (Sala NASMO). O local de ensaio da sala NASMO ten como obxectivo facilitar un espazo para o ensaio musical aos mozos e mozas do Concello.1. O local de ensaio da sala NASMO intégrase na Rede Galega de Locais de Ensaio e é un equipamento que o Concello de Muros pon gratuitamente á disposición dos grupos musicais, asociacións e bandas existentes no termo municipal coa finalidade de facilitar e dotar de calidade os seus ensaios musicais.2. A finalidade única deste local é a de servir como local de ensaio das artes musicais, para o que conta con dúas salas de ensaio e unha sala de gravación.3. O local de ensaio da sala NASMO estará aberto ao público un mínimo de 20 horas semanais. O horario de apertura determinarase concellaría competente en materia de cultura e farase público cunha antelación mínima de 15 días nos paneis informativos da Sala NASMO.1. Os interesados no uso do local de ensaio da Sala NASMO deberán presentar unha solicitudes en instancia formalizada nas dependencias da propia Sala NASMO. A solicitude irá subscrita por un representante do grupo que pretenda usar as instalacións e nela indicarán os datos identificativos dos membros do grupo e as necesidades, horario e finalidade da utilización (ensaio ou gravación). Aos efectos de outorgamento da autorización, a dirección da sala NASMO poderá recadar canta información lle sexa de interese ao respecto.2. As solicitudes de utilización do Local de ensaio deberán ser presentadas con alomenos dúas semanas de antelación, co fin de axustar tal solicitude aos horarios de ensaio.3. O representante do grupo interesado na utilización do Local de ensaio da sala NASMO deberá ser maior de idade. No caso de que todos os membros do grupo fosen menores de idade deberá representalos unha persoa maior de idade que se fará responsable de todos os seus actos e que os avalará nas súas decisións.4. Os grupos que soliciten o uso do local de ensaio deberán estar integrados por veciños do Concello de Muros en alomenos tres cuartas partes dos seus compoñentes.1. Os interesados na utilización do local de ensaio deberán obter a autorización da dirección da sala NASMO con carácter previo.2. A Concellaría competente en materia de cultura creará modelos normalizados de solicitude e autorización de uso do local de ensaio.3. As solicitudes de reserva para a utilización das instalacións serán de carácter trimestral. Os criterios que se valorarán para establecer a preferencia de uso dos locais serán os seguintes: a) Localidade de estudo/traballo dos compoñentes durante os días laborais da semana. b) Número de compoñentes. c) Méritos e traxectoria do grupo. A dirección da Sala NASMO poderá revisar os horarios e reestruturar o calendario de utilización das instalacións en función das novas solicitudes e dos horarios dispoñibles.4. O tempo de cada ensaio por parte dun grupo terá unha duración máxima de 4 horas diarias e un máximo de 12 horas semanais.5. A dirección da sala NASMO entregará ao representante do grupo solicitante unha autorización do uso das instalacións indicadas, na que figurarán os seus datos identificativos e os días e horas nas que está autorizado ao uso do local. Esta autorización deberá ser conservada polo grupo ata o remate de cada sesión.6. O local de ensaio da sala NASMO non poderá ser utilizado como domicilio social dos grupos ou entidades, nin constituír o lugar permanente de realización das súas actividades.1. Para acceder ás instalacións no horario establecido os usuarios deberán dispor da pertinente autorización, que se entregará á dirección da Sala NASMO nese momento para rexistrar a súa entrada.2. A primeira visita ás instalacións será realizada coa supervisión de técnicos responsable do Concello, co obxecto de facilitar o acceso ás instalacións.3. Antes do inicio de cada sesión de ensaio ou gravación comprobarase o estado do local e do material, identificando calquera dano ou incidencia ao persoal responsable do mesmo, mediante un parte de incidencias que será asinado tanto polo responsable da Sala NASMO e polo representante do colectivo. Estes feitos poñeranse en coñecemento da Asemblea de Participación na seguinte reunión que teña lugar.1. O uso das instalacións da Sala NASMO implicará a aceptación das normas que rexen o seu funcionamento.2. En ningún caso poderá destinarse o uso do local de ensaio a fins ou obxectivos que diferentes dos autorizados.3. Só poderán acceder ás instalacións as persoas autorizadas e os membros do grupo. Queda prohibido o acceso ás instalacións de persoas alleas, sen prexuízo de autorización puntuais de acceso, previa comunicación e autorización da concellaría competente en materia de cultura.4. Son obrigas dos usuarios do local de ensaio as seguintes: - velar pola súa limpeza e orde, deixando as dependenzas no mesmo estado en que se atoparon. - respectar os horarios e salas asignadas. Non se permitirá o acceso ás instalación dos usuarios que cheguen media hora máis tarde da asignada. Así mesmo, deberán cubrir un parte de asistencia. Para o caso de que un grupo non acudise ao local de ensaio no día e na hora na que se lle autorizou o uso en máis de dúas ocasións consecutivas ou en máis de catro nun mesmo trimestre sen xustificación, perderá a preferencia no uso do equipamento. - non trasladar material dunha sala a outra do local de ensaio. - recoller, unha vez rematado o ensaio, o local e o material para o seu uso polo seguinte grupo. Extremarase o coidado na manipulación do material e desconectarase da rede eléctrica o material que estivese conectado. - non fumar, consumir bebidas alcohólicas ou comer no local de ensaio da sala NASMO. - asistir ás xuntanzas de coordinación e de seguimento periódico que se convoquen dende a Concellaría competente en materia de cultura.5. Os usuarios do local de ensaio responderán dos danos causados no local ou ao material existente no mesmo, sen prexuízo da imposición das sancións a que haxa lugar.1. Constituirase unha Asemblea de Participación, que estará formada polo concelleiro delegado de cultura, polo responsable de dirección da Sala NASMO, por un técnico do Departamento de Cultura, Deporte, Educación e Xuventude e por un representante de cada grupo que utilice o local de ensaio por un tempo igual ou superior ás 8 horas mensuais. A Asemblea de Participación reunirase no primeiro mes de cada trimestre do ano co obxectivo de revisar os horarios en función de novas solicitudes. Con carácter extraordinario, a Asemblea de Participación reunirase a solicitude da maioría simple dos seus membros.2. Son funcións da Asemblea de Participación as seguintes: - Revisar os horarios de uso. - Organizar o calendario de uso do local de ensaio en función das novas solicitudes de participación. - Emitir informes sobre a apertura de procedementos sancionadores.1. O incumprimento das obrigas establecidas neste regulamento dará lugar á tramitación do correspondente procedemento sancionador e á imposición, no seu caso, da sanción que corresponda das tipificadas neste regulamento. perda do dereito ao uso e goce do local de ensaio da sala NASMO, podendo establecer sancións aos membros de cada grupo.2. As infraccións ao presente regulamento clasifícanse en: - O impedimento do uso do local de ensaio da Sala NASMO por outra ou outras persoas con dereito á súa utilización. - A obstrución grave e relevante do normal funcionamento do local de ensaio da Sala NASMO. - Os actos de deterioración grave e relevante das instalacións, equipamentos e material do local de ensaio da Sala NASMO. - As perturbacións relevantes que afecten de maneira grave, inmediata e directa ao funcionamento do local de ensaio da Sala NASMO. - A obstrución ao uso do local de ensaio da Sala NASMO por outra ou outras persoas con dereito á súa utilización. - A obstrución do normal funcionamento do local de ensaio da Sala NASMO. - Os actos de deterioración das instalacións, equipamentos e material do local de ensaio da Sala NASMO que non teñan o carácter de graves. - As perturbacións que afecten ao funcionamento do local de ensaio da Sala NASMO. c) Infraccións leves: terán a consideración de infracción leve os actos consistentes na obstrución ao uso ou ao normal funcionamento do local de ensaio da Sala NASMO, na deterioración das instalacións, equipamentos e material e as perturbacións do seu funcionamento de escasa entidade e que non poidan cualificarse de graves ou moi graves.7.3.- As infraccións tipificadas no parágrafo anterior levarán aparelladas as seguintes sancións: a) As infraccións moi graves serán sancionadas con multa de 1.500,01 euros a 3.000,00 euros e a perda do dereito a usar o local de ensaio da Sala NASMO durante 24 meses. b) As infraccións graves serán sancionadas con multa de 750,01 euros a 1.500,00 euros e a perda do dereito a usar o local de ensaio da Sala NASMO durante 12 meses. c) As infraccións leves serán sancionadas con multa de ata 750,00 euros e a perda do dereito a usar o local de ensaio da Sala NASMO durante 3 meses.4.- Graduación das sancións: As sancións graduaranse atendendo á concorrencia das seguintes circunstancias: a) A existencia de intencionalidade ou reiteración. b) A natureza dos prexuízos causados. c) A reincidencia, por comisión no termo dun ano de máis dunha infracción da mesma natureza cando así se declarase por resolución firme.5.- Procedemento sancionador e órgano competente. O exercicio da potestade sancionadora pola comisión das infraccións tipificadas nesta ordenanza axustarase ao regulado no R. D. 1398/1993, do 4 de agosto, aproba o Regulamento do procedemento para o exercicio da potestade sancionadora. O órgano competente para a imposición de sancións é a Alcaldía, sen prexuízo das delegacións de competencias que legalmente poidan efectuarse. Quedan derrogadas cantas disposicións ordenanzas e regulamentos do Concello de Muros se opoñan a esta disposición. A presente ordenanza entrará en vigor unha vez aprobada definitivamente e publicado o seu texto íntegro e transcorrido o prazo establecido no art.65.2 da Lei 7/1985, do 2 de abril, reguladora das bases do réxime local.” Contra o presente acordo poderá interpoñerse polos interesados recurso contencioso- administrativo, ante a Sala do Contencioso- Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, de 13 de xullo, reguladora da Xurisdicción Contencioso- Administrativa. Muros, 19 de abril de 2010. O ALCALDE, Asdo. Domingos Dosil Cubelo.